59ರಲ್ಲೂ 20ರ ಲುಕ್‌ – ʻಕಿಂಗ್‌ʼ ಫಿಟ್ನೆಸ್ ಗುಟ್ಟೇನು?

ಅಭಿಮಾನಿಗಳಿಂದ್‌ ಕಿಂಗ್ ಖಾನ್ (Shahrukh Khan) ಎಂದು ಕರೆಸಿಕೊಂಡಿರುವ ಶಾರುಖ್ ಖಾನ್, 59 ವರ್ಷ ವಯಸ್ಸಿನಲ್ಲೂ 20ರ ಹರೆಯದ ಯುವಕನಂತೆ ಸಕ್ರಿಯರಾಗಿದ್ದಾರೆ. ಈ ವಯಸ್ಸಿನಲ್ಲಿಯೂ ಅವರು ಹೇಗೆ ಇಷ್ಟೊಂದು ದಣಿವರಿಯದೆ ಕೆಲಸ ಮಾಡ್ತಾರೆ ಅಂತ ಅಭಿಮಾನಿಗಳಲ್ಲಿ ಒಂದು ಪ್ರಶ್ನೆಯಂತೂ ಮನೆ ಮಾಡಿರುತ್ತೆ.

ಹಿಂದೆ ಸಂದರ್ಶನವೊಂದರಲ್ಲಿ ಶಾರುಖ್ ಖಾನ್ ತಮ್ಮ ಊಟದ ಶೈಲಿಯ ಬಗ್ಗೆ ಹೇಳಿಕೊಂಡಿದ್ದರು. ನಾನು ದಿನಕ್ಕೆ ಎರಡು ಬಾರಿ ಮಾತ್ರ ಊಟ ಮಾಡುತ್ತೇನೆ. ಬೆಳಿಗ್ಗೆ ತಿಂಡಿ ಮಾಡುವುದಿಲ್ಲ. ಮಧ್ಯಾಹ್ನ ಮತ್ತು ರಾತ್ರಿ ಮಾತ್ರ ಊಟ ಮಾಡುತ್ತೇನೆ. ಹೆಚ್ಚಿನ ಪ್ರಮಾಣದ ಆಹಾರ ತಿನ್ನುವುದಿಲ್ಲ. ನನಗೆ ಸರಳ ಆಹಾರ ಇಷ್ಟ ಎಂದು ಹೇಳಿಕೊಂಡಿದ್ದರು. ಇದನ್ನೂ ಓದಿ: ದೀಕ್ಷಿತ್ ಶೆಟ್ಟಿ ನಿರ್ಮಾಣದ ‘ವಿಡಿಯೋ’ ಚಿತ್ರದ ಟೀಸರ್ ರಿಲೀಸ್

ಮೊಳಕೆ ಕಾಳುಗಳು, ಬೇಯಿಸಿದ ಕೋಳಿ ಮಾಂಸ ಮತ್ತು ಬ್ರೊಕೊಲಿಯನ್ನು ತಿನ್ನುತ್ತೇನೆ. ನಾನು ಕೆಲವು ವರ್ಷಗಳಿಂದ ಪ್ರತಿದಿನ ಒಂದೇ ರೀತಿಯ ಆಹಾರವನ್ನು ಸೇವಿಸುತ್ತೇನೆ. ತಿನ್ನುವ ಆಹಾರದಲ್ಲಿ ಯಾವುದೇ ಬದಲಾವಣೆ ಇಲ್ಲ. ಆದರೆ ನಾನು ಅತಿಯಾಗಿ ತಿನ್ನುವವನಲ್ಲ ಎಂದಿದ್ದರು.

ವಿಮಾನದಲ್ಲಿ ಪ್ರಯಾಣಿಸುವಾಗ ಅಥವಾ ಪಾರ್ಟಿಗೆ ಯಾರಾದ್ದಾದರೂ ಮನೆಗೆ ಹೋದಾಗ, ಅವರು ನನಗೆ ಬಡಿಸುವ ಯಾವುದೇ ಆಹಾರವನ್ನು ನಾನು ತಿನ್ನುತ್ತೇನೆ. ಅದು ಬಿರಿಯಾನಿಯಾಗಿರಲಿ, ಚಪಾತಿಯಾಗಿರಲಿ, ಪರೋಟಾ ಆಗಿರಲಿ, ತುಪ್ಪವಾಗಲಿ, ಲಸ್ಸಿಯಾಗಿರಲಿ, ಏನೇ ಕೊಟ್ಟರೂ ನಾನು ಬೇಡ ಎನ್ನದೇ ತಿನ್ನುತ್ತೇನೆ ಎಂದಿದ್ದರು.

ಶಾರುಖ್ ಖಾನ್ ಮಾತ್ರವಲ್ಲ, ಸೂಪರ್ ಸ್ಟಾರ್ ರಜನಿಕಾಂತ್ (Rajinikanth) ಕೂಡ ತಮ್ಮ ಆಹಾರದ ಬಗ್ಗೆ ಬಹಳ ಜಾಗ್ರತೆ ವಹಿಸುತ್ತಾರೆ. ಸರಳವಾದ ಆಹಾರವನ್ನು ಮಾತ್ರ ತಿನ್ನುತ್ತಾರೆ. ರಜನಿಕಾಂತ್ ಹೆಚ್ಚು ಎಣ್ಣೆ ಅಥವಾ ಉಪ್ಪು ಇರುವ ಆಹಾರಗಳಿಂದ ದೂರ ಇರ್ತಾರೆ. ಬಹುಶಃ ಇದಕ್ಕೆ ಇರ್ಬೇಕು ರಜನಿಕಾಂತ್ 74 ನೇ ವಯಸ್ಸಿನಲ್ಲೂ ರೆಸ್ಟ್‌ ಇಲ್ದೆ ಸಿನಿಮಾ ಮಾಡೋದು! ರಜನಿಕಾಂತ್‌ ಅವರ ಜೊತೆ ನಡೆಯೋಕಾಗಲ್ಲ.. ಅವರು ನಡಿತಾ ಇದ್ರೆ ನಾವು ಓಡ್ತಾ ಇರ್ಬೇಕು ಅಂತ, ಕೀರ್ತಿ ಸುರೇಶ್ ಸೇರಿದಂತೆ, ಅನೇಕ ಯುವ ಕಲಾವಿದರು ಹೇಳಿಕೊಂಡಿದ್ದಾರೆ. ಇಷ್ಟಕ್ಕೆಲ್ಲ ಊಟವೇ ಕಾರಣ.. ಅಷ್ಟಿಲ್ದೇ ಹಿರಿಯರು ಹೇಳ್ತಾರಾ, ಊಟ ಬಲ್ಲವನಿಗೆ ರೋಗ ಇಲ್ಲ ಅಂತ!

ಶಾರುಖ್ ಖಾನ್, ತಮ್ಮ ಪುತ್ರಿ ಸುಹಾನಾ ಜೊತೆ ಕಿಂಗ್‌ ಸಿನಿಮಾದಲ್ಲಿ ನಟಿಸುತ್ತಿದ್ದಾರೆ. ಸಿದ್ಧಾರ್ಥ್ ಆನಂದ್ ನಿರ್ದೇಶನದ ಈ ಚಿತ್ರದಲ್ಲಿ ದೀಪಿಕಾ ಪಡುಕೋಣೆ ಮತ್ತು ರಾಣಿ ಮುಖರ್ಜಿ ನಟಿಸುತ್ತಿದ್ದಾರೆ. ಅಭಿಷೇಕ್ ಬಚ್ಚನ್ ಖಳನಾಯಕನ ಪಾತ್ರದಲ್ಲಿ ಕಾಣಿಸಿಕೊಳ್ಳಲಿದ್ದಾರೆ. ಇದನ್ನೂ ಓದಿ: ಕಾನ್ 2025: ನನಗೆ ಫಹಾದ್ ಫಾಸಿಲ್ ಆ್ಯಕ್ಟಿಂಗ್ ಇಷ್ಟ – ಆಲಿಯಾ ಭಟ್ ಗುಣಗಾನ